Helgi Seljan segir spurningar Morgunblaðsins til Björgólfs Jóhannssonar , nýs forstjóra Samherja , „ meika engan sens “ . Á forsíðu blaðsins í dag segir Björgólfur að umfjöllun Helga og þáttarins Kveiks á RÚV um mútugreiðslur Samherja vegna Namibíuveiða fyrirtækisins hafi verið einhliða . „ Það er næsta aðdáunavert að vitna hvernig blaðamaður Morgunblaðsins reynir að föndra upp bjarghring utan um nýjan forstjóra Samherja í blaði dagsins , þegar hann spyr , eins og barn sem komið hefur að jólasveininum skegglausum , hvort Samherjamenn haldi ekki örugglega að það sé engin hætta á öðru en að Skattrannsóknarstjóri hafi haft öll gögn um afríkustarfsemina til rannsóknar áður , eftir húsleit frá 2012 ? “ skrifar Helgi í færslu á Facebook . „ Vonandi er þessi árétting ekki of einhliða fyrir hinn ballanseraða forstjóra Samherja “ Í umfjöllun Kveiks , Stundarinnar , Wikileaks og Al Jazeera upp úr Samherjaskjölunum var fjallað um mútugreiðslur Samherja vegna Namibíuveiða fyrirtækisins sem hófust árið 2012 . „ Ég kann illa við að blasta því svona á þá félaga í aðdraganda aðventunnar , en tvennt gerir það að að verkum að spurningin og svar forstjórans , meika engan sens : Fyrst vegna þess að meginhluti atburðanna sem um er rætt gerast eftir 2012 . En svo og ekki síst sú staðreynd að húsleitin fór fram á Íslandi og náði ekki til þeirra fyrirtækja sem um ræðir í afríku . En það má vona . Vonandi er þessi árétting ekki of einhliða fyrir hinn ballanseraða forstjóra Samherja , “ skrifar Helgi . Namibískir sjómenn mótmæla og ákærðu verða áfram í gæsluvarðhaldi Sexmenningarnir sem ákærðir eru í Namibíu vegna upplýsinga úr Samherjaskjölunum verða í gæsluvarðhaldi fram í febrúar .